cyanic-selkie/wikianc huggingface dataset:
Eva-Lena Jansson
Christina Eva Lena Jansson (født 29. august 1963) er en svensk politiker for Socialdemokraterna, og har vært riksdagsmedlem i Sverige siden 2006. Hun ble valgt inn i riksdagen for Örebro läns valkrets på plass 267. Hun har arbeidet som postbud, og har sittet i fagforbundet SEKOs forbundsstyre som representant for de postansatte.
Medlem av Riksdagen
Da Jansson ble valgt inn i Riksdagen i forbindelse med valget i 2006, ble hun vara i henholdsvis næringskomiteen og trafikkomiteen. Etter valget i 2010 ble hun fast medlem av sosialsikringskomiteen, samt vara i EU-nemnda i tillegg til trafikkomiteen.
Som medlem av Riksdagen har Jansson væert Socialdemokraternas talsperson i saker som omhandler immaterialrett.
Kristin Ørjasæter
Kristin Ørjasæter (født 8. februar 1959) er en norsk litteraturviter som er direktør for Norsk barnebokinstitutt i Oslo.
Kristin Ørjasæter har vært redaktør for barnebøker i forlagene Carlsen Forlag Norge (1989–1990) og N.W.Damm & Søn (1990–1995) samt på nettstedet barnebokkritikk.no (2003–2004).
Ørjasæter er dr. art. med doktorgradsavhandlingen ''Selviakttakelsens poetikk. En litterær analyse av Camilla Wergelands dagbok fra 1830-årene'' som ble utgitt i 2002. Året etter kom boka ''Camilla. Norges første feminist'' på Cappelen forlag. Kristin Ørjasæter har vært lektor ved Aarhus Universitet og underviser ved Institutt for nordistikk og litteraturvitenskap ved Universitetet i Oslo. Ørjasæter har sittet i juryer for Norsk kritikerlag og Brageprisen. Hun var med å starte en forening for kvinne- og kjønnsforskere i Norge (FOKK).
Hans-Georg Beyer
Hans-Georg Beyer (født 3. september 1956), tysk håndballspiller som deltok i de olympiske leker 1980 i Moskva.
Beyer ble olympisk mester i håndball under Sommer-OL 1980 i Moskva. Han var med på det østtyske laget som vant håndballturneringen for menn foran Sovjetunionen og Romania. Øst-Tyskland vant fire kamper og spilte uavgjort 14-14 mot Ungarn i gruppespillet. De vant gruppe-A og var dermed kvalifisert for finalen. I finalen møtte de Sovjetunionen som vant gruppe-B. Finalen, som ble spilt 30. juli 1980, endte med østtysk seier med 23-22. Beyer spilte fem kamper i håndballturneringen og scoret fjorten mål.
Han er bror til Gisela Beyer og Udo Beyer.
Jaye Davidson
Jaye Davidson (tidligere Alfred Amey; født 21. mars 1968 i Riverside i California) er en britisk tidligere skuespiller og modell. Han fikk stor oppmerksomhet og anerkjennelse for rollen som transkvinnen «Dil» i filmen The Crying Game. For denne rollen ble han nominert til Oscar for beste mannlige birolle. Davidson hadde ingen skuespillererfaring, men ble oppdaget på grunn av sin androgyne fremtoning. Davidson spilte også guden Ra i filmen Stargate fra 1994, men var lite interessert i berømmelse og avsluttet sin korte skuespillerkarriere.
Davidson ble født i Riverside utenfor Los Angeles i USA. Moren var engelsk og faren var ghaneser. Familien flyttet til England da han var to år, og han vokste opp i Hertfordshire.
Falklandsøyenes politiske system
Falklandsøyenes politiske system er de styrende myndigheter på Falklandsøyene.
Den høyeste myndighet innehas av den britiske monarken og utøves av guvernøren med råd og støtte fra et magistrat (Executive Council) og en lovgivende forsamling (Falklandsøyenes lovgivende forsamling). I tillegg ledes Falkland Islands Government av en direktør (Cheif Executive).
Champagne (historisk region)
Champagne er en historisk region i den senere regionen Grand Est i Frankrike.
I perioden 1100-1300 utgjorde Champagne et sentrum for handelen mellom Sør- og Vesteuropa, innen en mer betydelig sjøhandel mellom Middelhavet og Atlanterkystområdet skjøt fart. Her ble det avholdt store messer, les foires de Champagne. Grevene av Champagne utgjorde lenge en trussel mot den franske konge ved at dets domener omkranset Parisbekkenet, men i 1284 ble Filip den skjønne trolovet til Johanna I av Navarra, arvtaker til grevskapet, og i 1314 ble det inkorporert med  de kongelige domener.
Under hundreårskrigen ble Champagne hardt herjet, og markedene som tidligere hadde vært en betydelig faktor for regionens rikdom forfalt.
I 1790 ble Champagne delt i departementene Ardennes, Marne, Aube og Haute-Marne, foruten i deler til departementene Aisne, Seine-et-Marne, Yonne og Meuse.
Området er navngivende for den boblende vin champagne som har sitt hjemsted her.
Hennan
Hennan er en innsjø i Ljusdal kommune nord i Gävleborgs län i Sverige. Sjøen er regulert for kraftproduksjon, og vannstanden varierer derfor mellom 207 og 209 meter over havet.
Riksväg 83 følger østsiden av sjøen i hele dens lengde.
Sjøens økolgiske tilstand vurderes som «moderat» (svensk: «måttlig»), mye på grunn av vannstandsvariasjoner.
Paid in Full (1919)
Paid in Full er en amerikansk stumfilm fra 1919, regissert av Emile Chautard.
Handling
Joe Brooks, en bokholder, underslår over 16 000 dollar fra sin arbeidsgiver - skipsreder kaptein Williams, som er glad i Brooks kone Emma. Men Jimsy Smith, som også beundrer Emma, oppdager snart hva som har skjedd.
Når Joe innser at han har blitt oppdaget, overbeviser han Emma om å snakke med kapteinen og kansellere gjelden hans for enhver pris. Jimsy kommer først og tilbyr å betale ned gjelden, men dette blir nektet ham.
Kiss of Death
Kiss of Death er det 19. studioalbumet til heavy metal-bandet Motörhead.
Listeplasseringer
Oversikt over ulike albumliste-plasseringer rundt i verden i uke 1:
Elling
Elling kan vise til:
BAO 3
BAO 3 er et musikkalbum med Benny Anderssons Orkester, utgitt i 2007.
Virginias lovgivende forsamling
Virginias lovgivende forsamling (eng: Virginia General Assembly) er den lovgivende forsamlingen i den amerikanske delstaten Virginia. Den lovgivende forsamlingen holder til i delstatshovedstaden Richmond og består av to kamre: et overhus med 40 medlemmer, og et underhus med 100 medlemmer.
The Beatles: The First U.S. Visit
The Beatles: The First U.S. Visit er en arkivfilm dokumentar av the Beatles' første reise til Amerika i februar, 1964. Den ble filmet av dokumentar filmteamet Albert and David Maysles, hvor de brukte materiale fra deres 16mm dokumentar, ''What's Happening! The Beatles In The USA'', fra 1964. Og dokumenterer the Beatles' første USA reise, gjennom New York City, Washington, D.C., og Miami Beach. Filmklipp av the Beatles (som ofte opptrådte uærbødig foran kamera) i hotellrom tar opp mesteparten av den ikke-musikalske delen av filmen. Den andre delen av filmen er the Fab Four's innspilte opptredener på The Ed Sullivan Show, som ikke ble inkludert i den originale utgivelsen fra 1964. Alt er vist i kronologisk rekkefølge.
Bekabad
Bekabad er en by i provinsen Tasjkent i Usbekistan, med produksjon av blant annet sement og stål.
Pallard the Punter
Pallard the Punter er en britisk stumfilm fra 1919, regissert av J.L.V. Leigh.
Generalforsamling (Norge)
Generalforsamlingen i et norsk aksjeselskap eller allmennaksjeselskap er selskapets øverste myndighet. Alle saker som ikke hører inn under noen av de øvrige selskapsorganer kan avgjøres i generalforsamlingen, og alle de øvrige organer er underordnet generalforsamlingen. For at en bestemmelse fra generalforsamlingen skal være juridisk bindende for andre organer må den ha fattet en beslutning.
Generalforsamlingen kan delegere sin myndighet, men de kan ikke gi fra seg adgangen til å trekke myndighetsdelegasjonen tilbake.
Hvis selskapet har bedriftsforsamling kan ikke beslutninger som denne har myndighet til å gi overprøves av generalforsamlingen. Derimot har generalforsamlingen til enhver tid myndighet til å avgjøre hvem som skal utgjøre bedriftforsamlingens flertall.
Rammene for generalforsamling
Ordinær generalforsamling skal avholdes innen seks måneder etter at regnskapsåret er avsluttet (vanligvis innen 30. juni ). Ordinær generalforsamling viser til den generalforsamling hvor godkjennelse av årsregnskapet og årsberetningen, herunder utdeling av utbytte, behandles. Alle andre generalforsamlinger betegnes som ekstraordinær generalforsamling.
Ekstraordinær generalforsamling avholdes når styret bestemmer det. For allmennaksjeselskaper (eller aksjeselskaper som har bedriftsforsamling) kan også bedriftsforsamlingen eller lederen for bedriftsforsamlingen kreve at generalforsamling avholdes.
Generalforsamlingen skal avholdes i den kommune hvor selskapet har sitt forretningskontor, hvis ikke annet er bestemt i vedtektene eller særlige grunner gjør det nødvendig.
Alle aksjonærer har en ufravikelig rett til å møte i generalforsamlingen, enten personlig eller ved fullmektig. I allmennaksjeselskaper kan det kreves i vedtektene at aksjeeiere som vil delta på møtet skal forhåndspåmelde seg innen en gitt frist. Fristen kan ikke være mer enn fem dager før møtet, og skal oppgis i innkallingen.
Innkalling
Innkalling til generalforsamling gjøres av styret, eller eventuelt av bedriftsforsamlingen hvis vedtektene bestemmer det. Blir det ikke innkalt til generalforsamling som skal avholdes etter lov, vedtekter eller beslutning i generalforsamling, kan tingretten innkalle etter krav fra styremedlem, medlem av bedriftsforsamlingen, daglig leder, selskapets revisor eller aksjonær.
Innkalling til generalforsamling skal være skriftlig, og skal gå ut til alle aksjeeiere med angivelse av tid og sted for møtet, og et forslag til dagsorden hvor sakene som skal behandles er angitt og eventuelle vedtektsendringer er gjengitt. Det er kun de angitte saker som kan behandles av generalforsamlingen. Blir det tatt opp saker som faller utenfor innkallingen må alle aksjonærer samtykke for at saken kan behandles (både fremmøtte og ikke-fremmøtte). For ordinær generalforsamling skal årsregnskap, årsberetning og eventuell revisorberetning og bedriftsforsamlingsberetning sendes til deltakerne senest én uke før møtet. Innkallingen skal være sendt senest én uke før møtet skal holdes for aksjeselskaper, to uker for allmennaksjeselskaper. Hvis saksdokumenter etter vedtektene skal gjøres tilgjengelig elektronisk skal innkallingen opplyse om hvor disse befinner seg. For allmennaksjeselskaper gjelder flere krav, blant annet informasjon om elektronisk deltakelse osv.
Gjennomføringen
Tradisjonelt har generalforsamling blitt holdt som et møte, og dette er fortsatt hovedformen. Det er også adgang til elektronisk deltakelse i generalforsamling (og elektronisk bruk av sine rettigheter) hvis styret beslutter dette og det ikke er bestemt annet i vedtektene. I tillegg kan det i vedtektene gis mulighet for at aksjeeierne forhåndsstemmer skriftlig eller elektronisk.
For aksjeselskaper er det også gitt adgang til forenklet generalforsamlingsbehandling etter visse regler når alle aksjeeiere har samtykket til dette. Disse reglene går i hovedsak ut på at samtlige aksjeeiere gis mulighet til å delta i behandlingen, at styremedlemmer og daglig leder kan uttale og eventuelt kreve saken behandlet i ordinært generalforsamlingsmøte, at beslutningen inntas i generalforsamlingsprotokollen etter visse regler og at en rekke av kravene til generalforsamling (som nevnt nedenfor) ikke må følges.
Generalforsamlingen åpnes av styreleder eller den som styret har utpekt, ev. bedriftsforsamlingens leder eller en bedriftsforsamlingen har utpekt, hvis ikke vedtektene bestemmer en annen møteleder (vedkommende blir i så fall møteåpner). For allmennaksjeselskap kan det kreves at tingretten skal utpeke møteåpner dersom det senest syv dager før møtet kreves av aksjeeiere som representerer mer enn en tyvedel av aksjekapitalen. Møteåpner skal før første avstemning opprette en fortegnelse over de aksjeeiere som har møtt (eventuelt deres tilstedeværende fullmektig). I fortegnelsen skal det angis hvor mange aksjer og stemmer hver enkelt representerer.
Når møtet er åpnet skal generalforsamlingen velge møteleder, med mindre annet er bestemt i vedtektene. Den forsamlingen velger trenger ikke være aksjeeier. Møtelederen skal føre protokoll med oversikt over forsamlingens beslutninger og utfallet av stemmegivninger. Protokollen kan føres elektronisk, men skal skrives ut for å være «tidsbestandig». Protokollen skal undertegnes av møteleder og minst én annen person som generalforsamlingen velger. Protokollen skal oppbevares på en betryggende måte og tilgjengelig for aksjeeierne.
Saker som behandles
Styret kan bestemme hvilke saker som skal forelegges generalforsamlingen. Visse saker er styret forpliktet til å forelegge for generalforsamlingen. .
Rama Lama das Pönkabteilüng
Rama Lama das Pönkabteilüng er et punkband fra Nord-Trøndelag. De er kjent for obskøne tekster og skildringer fra trøndersk festliv. Bandet består av: UFFAkiller – vokalist, Lieberposhteig – gitar, Iskariot – bass, Paulzen – trommer. De spilte sommeren 2004 på Storåsfestivalen.
Generalforsamling (Norge)
Saker som behandles
Ordinær generalforsamling skal behandle godkjennelse av årsregnskapet og årsberetningen, herunder utdeling av utbytte. Generalforsamlingen kan også beslutte at det skal gis ut lavere utbytte enn det styret foreslår (men ikke høyere). I tillegg kan det være andre saker som vedtektene eller loven bestemmer at skal behandles på ordinær generalforsamling.
Ekstraordinær generalforsamling skal behandle de saker som er årsaken til at den holdes. Den enkelte aksjeeier har her rett til å få behandlet spørsmål som vedkommende skriftlig har gitt til styret innen syv dager før fristen for innkalling til generalforsamling sammen med et forslag til beslutning eller en begrunnelse for at spørsmålet settes på dagsordenen. Har innkallingen allerede funnet sted, skal det foretas en ny innkalling dersom fristen for innkalling til generalforsamling ikke er ute. En aksjeeier har også rett til å fremsette forslag til beslutning.
Rettigheter og plikter for andre enn aksjonærer
Alle medlemmer av styret og daglig leder har rett til å være til stede på generalforsamling. Styreleder, daglig leder og eventuell leder av bedriftsforsamlingen har i tillegg plikt til å møte, og det skal utpekes stedfortreder hvis de ikke kan. Under møtet er ledelsen pliktig å gi visse opplysninger etter krav fra aksjeeier; dette dreier seg hovedsakelig om opplysninger som kan ha innvirkning på bedømmelsen av årsregnskap, årsberetning, saker som er fremlagt for generalforsamlingen og andre opplysninger om selskapets økonomiske stilling som ikke vil påføre selskapet uforholdsmessig skade.
Selskapets revisor har alltid møterett i generalforsamlingen. I tillegg er revisor pliktig å møte når de saker som skal behandles er av en slik art at det må anses som nødvendig at revisor møter. Typisk vil dette gjelder den ordinære generalforsamling hvor årsregnskap skal godkjennes. Også revisor er pliktig å oppgi informasjon etter krav fra en aksjonær i lik utstrekning som ledelsen.
Stemmerett og kapitalpresentasjon
Stemmeretten benyttes ved at aksjonæren selv eller fullmektig avgir stemme på generalforsamlingen.
En stemmerettsbegrensning kan både knyttes til aksje og til person. Er begrensningen knyttet til selve aksjen vil den følge aksjen når den bytter eier. Er begrensningen derimot knyttet til person er dette ikke tilfelle. En slik begrensning kan f.eks. være innføring av såkalt stemmetak eller stemmegulv, hvor det settes en grense for hvor mange aksjer man kan stemme for eller hvor mange man må ha for å kunne stemme.
Det kan ikke gis begrensninger i enhver rettighet aksjonærene har, men kun stemmeretten. Andre rettigheter som følger av deres kapitalpresentasjon er beskyttet mot begrensninger.
Inhabilitet
I saker om søksmål mot aksjonær eller saker om aksjonærens ansvar er vedkommende uten videre inhabil. Hvis det er andre som har en «vesentlig interesse i saken som kan være stridende mot selskapets» vil også være inhabile i samme sak, selv om saken ikke retter seg mot dem direkte. I selve avgjørelsen om vedkommende er inhabil har trolig den påstått inhabile stemmerett, i motsetning til hva som er vanlig etter andre inhabilitetsregelsett.
Flertallskrav
De fleste ordinære saker som behandles av generalforsamlingen krever alminnelig flertall av de avgitte stemmene (også kalt simpelt eller vanlig flertall) i generalforsamlingen for å være en beslutning (flertallsprinsippet). Står stemmetallet likt i en sak vil det forslag som møtelederen stemmer for bli valgt. Vedtektene kan bestemmes et annet flertallskrav (eller til og med krav om enstemmighet) eller annet utfall ved stemmelikhet enn det som følger av lovens regler.
Ved valg eller ansettelse gjelder et krav om relativt flertall. Det er da kandidaten(e) med flest stemmer som blir valgt, uavhengig av om det foreligger flertall. Hvis forskjellige kandidater får like mange stemmer avgjøres ansettelsen / valget med loddtrekning. Generalforsamlingen kan før valget / ansettelsen bestemme at det må foreligge alminnelig flertall.
Beslutning om endring av selskapets vedtekter
Generalforsamlingen kan endre selskapets vedtekter ved at minst to tredeler av de avgitte stemmer og den representerte aksjekapital i forsamlingen stemmer for en slik endring (kvalifisert flertall). Kravet gjelder for alle type vedtektsendringer, enten det er innføring av nye vedtekter eller endringer / fjerning av eksisterende, eller vedtak om å fravike vedtektsbestemmelse i et enkelttilfelle. Kravet om at to tredeler av representert aksjekapital skal stemme for vedtektsendring får selvstendig betydning hvis det foreligger stemmerettsbegrensninger i forsamlingen. Slik kan en som kontrollerer over én tredel av aksjekapital forhindre vedtektsendringer selv om f.eks. et stemmetak forhindrer vedkommende fra å forhindre at to tredeler av stemmene stemmer for endring. Det er kun aksjekapital representert ved at aksjonær eller fullmektig er til stede i generalforsamlingen som teller med.
Generalforsamlingen kan ikke delegere myndighet til å endre vedtektene hvis ikke dette er uttrykkelig tillatt ved lov. Generalforsamlingen kan i vedtektene bestemme et strengere flertallskrav for å endre vedtekter.
Krav om enstemmighet
Det kreves enstemmighet fra samtlige aksjeeiere for beslutninger som har visse sterke innvirkninger på utgitte aksjer:
Hvis begrensninger som nevnt ovenfor kun skal gjelde for en begrenset del av aksjeeierne, er det tilstrekkelig at alle disse stemmer for og at det er samme flertall som for vedtektsendringer.
Fylkesvei 6700
Fylkesvei 6700 (Fv6700) går mellom Storugla og Lysklett i Trondheim kommune.
Før Trøndelag fylke ble opprettet 1. januar 2018 hadde veien betegnelsen Fylkesvei 924 (Sør-Trøndelag).
Asbjørn Tenden
Asbjørn Tenden (født 9. april 1975) er en norsk fotballspiller.
Kjell Olaf Jensen
Kjell Olaf Jensen (født 26. august 1946 i Oslo, død 3. juli 2016 ) var en norsk magister i litteraturvitenskap, litteraturkritiker, oversetter av skjønn- og faglitteratur fra fransk, tysk, engelsk og skandinavisk, essayist og fra 1997 leder av Norsk PEN. Fra 1985 til 1990 var han formann i Norsk Litteraturkritikerlag, fra 1989 til 1993 var han visepresident i Association Internationale des Critiques Littéraires, og fra 1984 til 1986 og 1988 til 1992 var han styremedlem i Amnesty International Norge.
Dachang
Dachang (kinesisk: 大厂回族自治县 ; pinyin : Dàchǎng huízú Zìzhìxiàn) er et administrativt fylke for huikineserne i byprefekturet Langfang i Folkerepublikken Kina.
Kjell Olaf Jensen
Han mottok Riksmålsforbundets oversetterpris sammen med Michael Konupek i 1984 for oversettelsen av Milan Kunderas Tilværelsens uutholdelige letthet.
Dachang
Befolkningen var på 111,112 innbyggere i 1999.
Asbjørn Tenden
Tenden spilte i Tippeligaen for Brann i perioden 1995-96 og for Start i 1998-99. Han har senere trappet ned og spilt for klubber som Førde og Loen IL.
Dachang
Administrative enheter
Storkommuner:
Kommuner:
Moster (øy)
Det var på Moster kong Olav Tryggvason begynte forsøkene på å kristne Norge, og etter tradisjonen skal han ha reist den første kirken i landet her i 995. Omkring år 1024 kunngjorde Olav Haraldssons biskop Grimkjell en ny kristningslov på øya, som etterhvert skulle gjelde for hele landet. Moster gamle kirke som står i dag, regner man med er fra rundt 1150, og den blir regnet for å være den eldste kirken i landet. Gamlekirken ligger i tettstedet Mosterhamn.
Kjell Olaf Jensen
Jensen ble i 2010 utnevnt til ridder av 1. klasse av St. Olavs Orden «for hans bidrag for det frie ord.» Det ble samtidig sagt at det ved beslutning om tildeling var «lagt vesentlig vekt på Jensens mangeårige arbeid og engasjement for ytringsfriheten.» Jensen mottok Riksmålsprisen for oversettelser i 1984 og ble årets kritiker i 2001.
Som oversetter arbeidet Jensen etter strategien å alltid være tro mot forfatteren. Han mente at oversettelsen skulle «være den samme romanen» og gi en norsk leser den samme opplevelsen som den ville ha gitt leseren av kildeteksten. Samtidig mente han at man ikke skulle gi leseren inntrykket at vedkommende leste en norsk roman.
Huazhou
Huazhou kan være:
BAO på turné
BAO på turné er et konsertalbum med Benny Anderssons Orkester, utgitt i 2006.
USAC National Championship 1983/84
USAC National Championship 1983/1984 var et race som ble kjørt over to omganger. Rick Mears stilte bare opp i Indianapolis 500, men hans seier der rakk for å ta hjem tittelen. Racet på DuQuoin var det siste USAC-løpet utenfor Indianapolis Motor Speedway noensinne.
Pétrusse
Pétrusse (luxembourgsk: Péitruss, tysk: Petruss) er en elv som renner gjennom Luxembourg. Den renner gjennom Hollerich før den munner ut i Alzette i Luxembourg by.
How It Feels to Be Run Over
How It Feels to Be Run Over er en britisk stumfilm fra 1900 regissert av Cecil M. Hepworth.
FlightGear
FlightGear Flight Simulator (ofte kalt FlightGear eller FGFS) er en flysimulator. Simulatoren er åpen kildekode utgitt under GNU General Public License, og er utviklet av entusiastiske programmerere med interesse for luftfart. Den siste stabile versjonen er 3.4.0.
Til FlightGear kan man laste ned landskap som dekker hele verden med ca. 20 000 flyplasser og drøyt 350 flytyper, inkludert helikoptre og ballonger, fra den offisielle websiden. Utover det finnes det detaljerte landskap og flytyper fra frittstående websider. Det finnes også støtte for å spille over internett. I tillegg til modeller med realistiske flyegenskaper kan man også laste ned romfartøyene Vostok 1 og den amerikanske romfergen samt det rakettdrevne eksperimentflyet X-15
Kalvøya (Vikna)
Kalvøya er ei øy i Nærøysund kommune i Trøndelag. Øya tilhører øygruppa Vikna, og den ligger like vest for Borgan og er den nordvestligste av de større øyene i kommunen.
Øya er forholdsvis flat med mange små vann og myrområder og med kystlynghei. Det høyeste punktet på øya er Kalvøyskardsfjellan på 40 meter over havet. Øya ble – slik navnet forteller – brukt til setring og husdyrbeite av oppsitterne på Borgan.
Hesselvad steinkiste
Kisten ble målt og flyttet til Hesselvad bro. I forbindelse med flytting av steinkisten holdt Bent Bechmann, tidligere borgermester i Lunderskov kommune, en tale ved flyttingen til den nye plassen. Steinkisten er antatt brukt ved en begravelse midt i bronsealderen, for cirka 3 400 år siden.
Campini Caproni N.1
Campini-Caproni N.1, som også er kjent som C.C.2, var et italiensk eksperimentelt jetdrevet fly og den første av sin sort i Italia, bygd av Caproni. Det fløy for første gang den 27. august 1940 i full offentlighet, og dermed var registrert som det første vellykkede jetdrevet flyet av FAI ettersom tyskerne hadde hemmeligholdte flygningene av Heinkel He 178 i året 1939.
Historie
Reaksjonsdrift var studerte av ulike luftfartøyingeniører helt siden 1908 da franskmannen René Lorin kom på ideen om å bruke komprimerte luft som skyvekraft for et fly. Secondo Campini allerede i 1927 begynte å interessere seg for dette konseptet og startet flere års studier.
Hesselvad steinkiste
Steinkisten består av ti steiner, hvor fem stener er brukt som lokk. Da den ble utgravd inneholdt kisten en sag og noen brukne bronsebeslag fra det en tror kommer fra en foldestol. Treverket er forlengst råtnet bort.
Campini Caproni N.1
Historie
Sammen med sine brødrene startet han V.E.N.A.R. selskapet (Velivoli e Natanti a Reazione - på norsk: Jetdrevne fly og båter) i Milano i 1931, etter å ha produsert en rapport om reaksjonsdrift for bruk på fly til det italienske flyvåpenet Regia Aeronautica. I desember 1931 etter flere måneders arbeid hos båtbyggeren Costruzioni Meccaniche Riva ble to båter sjøsatt med et spesielt drivverksystem som besto av en sekssylindermotor på 90 hk og et sentrifugalt pumperør som tar inn vannet som en vannjetmotor. De to båtene som var levert til V.E.N.A.R., var testet på San Marco-bassenget i Venezia i april 1932 og vekket interesse ved å oppnå stor hastighet på 28 knop. Men til tross for et ønske av den italienske marinen om å bygge en torpedobåt med dette drivverksystemet, nektet marineministeriet å vurdere dette, og hele prosjektet var lagt ned i 1933.
Deretter konsentrerte Campini seg om flyprosjektet, og de første skissene over det planlagte flyet var utarbeidet i Modell C.S 500-V og Modell C.S 600. Luftministeriet var interessant, og dermed inngikk en avtale med VENAR om at de vil inngå en kontrakt for testing av et forskningsfly, som ble underskrevet 25. mai 1934. Denne kontrakten trukket inn Caproni, som åpnet opp fabrikkene i Taliedo for ham. Som en grundig og nøysom forsker valgt Campini å studere alle aspekter av sitt konsept og deretter startet en lang rekke tester på både flydesign, motorkomponenter og ulike varianter av sitt drivverkssystem i små skala. De første vindtunnelmodeller som var testet i vindtunnelen i Guidonia i året 1935, var helt lik originalflyet med et unntak, disse hadde fast understell.
Det tok uvanlig lang tid for å sette sammen forsøksskroget som skulle gjennomføre bakketest, det var fullført 6. desember 1936 og levert til testingsområdet i våren 1937. De første resultatene var ikke oppmuntrende for Campini som deretter måtte konstruere om hele konstruksjonen for å ha større ytelseskraft. Forsøksskroget som nå er bevart i Leonardi da Vinci-museet i Milano, var «Campini 1», dermed skulle ferdigresultatet i august 1940 kalles «Campini 2».
Kontrakten fornyes i desember 1937 etter Campini hadde forhandlet med Caproni og luftministeriet om at den første prototypen skal leveres senest 31. oktober 1940. De to prototypene, NC 4849 og NC 4850, var ferdigbygd i 26. juli 1940. Men prosjektet var så kostbart, at man var nødt til å bruke brukte motorer tatt fra Caproni Ca.135, Isotta-Fraschini Asso 121 MC40 som teoretisk sett skulle produsere over 800 hk i ytelseskraft. De to prototypene ble utsatt for statisk test på bakken like etter de var levert, og tillatelsen om å gjennomføre jomfruturen kom så snart luftministeriet ble varslet om at testene hadde gått riktig. Testpiloten Mario de Bernardi tok NC 4850 ut på Forlanini flyplass den 27. august 1940, og lettet i 120 km/t hastighet. Etter åtte minutter flyvning i lav høyde landet De Bernardi flyet på flyplassen, han oppnådde ikke mer enn 220 km/t.
Teknisk beskrivelse
Selve flyet, et monoplan, var sirkelrundt i flykroppen med en maks. diameter på 1,570 m som selv var bygd i fire seksjoner som boltes sammen. N.1 flyet var helt bygd som en selvbærende konstruksjon, monocoque, i duraluminium. Vingen besto av en enhetskonstruksjon som monteres med skroget fra undersiden, med opptrekkbar understell og fire drivstofftank med til sammen 628 kg (860 liter) bensin. I tomvekt vil flyet være på 3 640 kg, med en nyttelast på 577 kg, av dette besetningen på 170 kg, bensin på 365 kg (500 liter) og olje på 27 kg samt oksygenstank på 15 kg.
Flyene
Det var bygd to prototyper, NC 4849 og NC 4850 som gjennomgikk en rekke testflygningene i 1940-1942. Jomfruturen den 27. august 1940 var lite annet enn en kort overflyvning ikke høyere enn 100 m med understellet ned, men det forvarslet begynnelsen på testprogrammet som fortsatt til tross for at Italia hadde gått inn i den andre verdenskrigen. Testpilotene som rapporterte om flyets oppførsel under flyvning, notert en tendens mot stup i horisontal flyvning og dermed måtte motarbeides hele tiden. Klatringsevnen var verre enn forventet, først og fremst pga. den lave skyvekraften som var generert av drivverket. Startbanen måtte også være lang, i 27. august 1940 tok det 700 m for De Bernardi å lette fra jorden, i senere tid utvides dette til 840 m. En gang var etterbrenneren brukt for å lette den 5. mai 1941, da tok det meget liten tid for å lette, fra 1,5 m/sek. til 5 m/sek.
NC 4849 kom sent opp i luften i forhold til NC 4850, det hendt først 31. oktober 1941. Ved å bruke etterbrenneren klarte De Bernardi å lette etter bare 630 m, noe som var mulig ved å modifisere etterbrenneren på grunnlag av leksene fra flygningene med NC 4850. Men motortrøbbel oppsto, blant annet alvorlige vibrasjoner. Til tross for dette valgt man å arrangere en langdistanseflygning 30. november 1941 fra Taliedo-Linate ved Milano til Guidonia flyplass i Roma. Annenpiloten, Giovanni Pedace, tok med seg en postbrevsekk og dermed gjort NC.1 NC 4849 til verdenshistoriens første jetfly med frakt. Det tok De Bernardi 2 timer, 15 minutter og 47 sekunder med en gjennomsnittlig hastighet på 209,451 km/t å tilbakelegge seg 474 km til den italienske hovedstaden.
I september 1943 ble den italienske halvøya angrepet av de vestallierte, og dette startet en meget turbulent tid for det italienske folket som opplevd total krig, tysk brutalitet, hensynsløshet av de allierte og en meget grufull borgerkrig i egne midte. NC 4849 ble et offer for dette, i oktober 1943 ble Guidonia flyplass tatt av tyske styrker som ranet til seg alt som kunne være verdifull for disses krigsinnsats, og skrapterte alt annet, deriblant prototypen. Da de allierte kom dit i juni 1944, fant de flyet oppdelt i biter spredt rundt omkring i en forlatt hangarbygning, og tok dem med seg til Storbritannia. I slutten ble restene opphugd på Sheiton, Nottingham i 1949. NC 4850 var derimot i trygghet i Taliedo hvor det var overført til et varelokal som ble latt i fred i resten av krigsårene og kunne hentes ut etter krigens slutt.
I april 1952 ble flyet overført til Aeronautica Militare Italiana som vist det fram i en flyutstilling på Linate flyplass 21. september 1952. Etter dette var flyet sendt videre til Museum Nazionale della Scienza e della Tecnica i Milano, og var deretter hentet ut en rekke gang for ulike flyutstillinger rundt om i Italia. I februar 1976 ble NC 4850 sendt til et nytt museum, denne gang Museo dell´Aeronautica Militare på Vigna di Valle ved Roma. Det ble restaurert i 1982 og deretter utstilt som permanent utstillingsgjenstand.
Prosjektene
Campini røpte i en artikkel for luftfartsmagasinet «L`Ala» i januar 1948 at han hadde flere uferdige prosjekter på en rekke ulike fly og helikoptre basert på hans drivverkkonseptet. Det var utarbeidet utkast for flere fly i samarbeid med Caproni med utgangspunktet i N.1-flyet, blant annet «C.S.2», et tomotors fly med Daimler-Benz DB 605 motorer på 1 300 hk som skulle ha en vekt på 8 400 kg. Artikkelopplysningene røpte at disse prosjektene var utpønsket og studert i tidsrommet 1939-41. I 1942 var det lagt fram et forslag for luftministeriet om et stratosfærisk bombefly med tre L.121 radiatorstempelmotor, kalt «C.S.3» eller «C.S.4». I det samme året utarbeidet Campini også andre forslag om jagerfly og bombefly, «C.S.7», «C.S.8», «C.S.9», «C.S.10» og «C.S.11» med basis i «C.S.2».
Ingen av prosjektene kom videre fra tegnebrettet. Luftministeriet foreslo for Campini om han burde samarbeide med luftfartøyingeniør Zappata som var i gang med å bygge B.Z.301 bombeflyet hos Breda, men det ledet ikke noe sted. Campini fattet interesse for turbojetmotorkonseptet og deretter konsentrerte seg om turbinmotoren, men arbeidet ble suspendert 8. september 1943 da Mussolini ble tatt i arrest. Med dette sluttet hele historien om det unike drivverksystemet som var ineffektiv i sammenligning med andre drivverksystem basert på reaksjonsdrift.
Lambrechts’ gate (Oslo)
Lambrechts’ gate (1–7, 2–8) er en gate på Frogner i Oslo. Den går mellom krysset Frognerveien/Vestheimgata og Bygdøy allé.
Gaten fikk sitt navn i 1901 etter høyesterettsjustitiarius Morten Diderik Lambrechts.
Alle partallsadressene er i den bygården som også har adresse Bygdøy allé 25, tegnet av Syver Nielsen og oppført i 1915.
Park Sung-chul
Park Sung-chul eller Pak Song-chol (født 2. september 1913 i Gyeongju i Korea, død 28. oktober 2008) var statsminister i Nord-Korea fra 1976 til 1977. Han var også utenriksminister fra 1959 til 1970.
Sieglitzer Berg
Sieglitzer Berg er en del av Parkanleggene i Dessau-Wörlitz som ble oppført i opplysningstiden med byggherre Leopold III av Anhalt-Dessau (1740–1817).
Etter 1777 anla fyrst Franz en Waldpark (norsk: skogpark) ved en elvesving i Elben, ca 3 kilometer vest for den gamle fiskerlandsbyen Vockerode. Parken ligger på et flomsikkert sted (sandbanke) og omfatter ca 250 dekar. Ved etableringen lå parken nesten helt inntil Elben og ble beskrevet som ordnet villnis. Parkarkitekturen tok sterkt hensyn til den naturlig skogen og inkluderer også småarkitektur.
Solitüde
Solitüde var en liten klassisistisk bygning i formen av et romersk tempel. Bygningen tjente som badested for fyrstene. Det varme vannet gikk til badet gjennom et rørsystem fra den nærliggende kjøkkebygningen. Gjenreisingen av badet ble markert 4. desember 2010 og bygningen støttes av Rotary Club i Dessau-Rosslau.
Kjøkkenbygningen
Denne ble oppført som et næringsbygg av Friedrich Wilhelm von Erdmannsdorff 1777–1784 og fikk form som et romersk gravsted (ruiner).
Portanleggene
Kunstnerisk utformete porter markerer inngangen til skogparken.
Benny Anderssons Orkester (album)
Benny Anderssons Orkester er et musikkalbum med Benny Anderssons Orkester, utgitt i 2001. Dette er bandet sin første plateutgivelse.
Jernbane i Belgia
Jernbanen i Belgia har en total lengde på 3,374 km. Av dette er 3,002 km elektrifisert. Årlig fraktes 206,5 millioner mennesker 9,9 milliarder kilometer. Jernbanen dekker det aller meste av Belgia.
Historie
5. mai 1836 åpnet den første jernbanen på kontinentet i Europa nettopp i Belgia. Det var en linje mellom Brussel-Groendreef/Allée verte og Mechelen. De første lokomotivene var Stephenson-modeller importert fra Storbritannia. De ble kalt Pijl (Pilen), Oliphant (Elefanten) og Stephenson.
I 1840 var Gent, Brugge, Oostende, Antwerpen, Mechelen, Brussel og Leuven knyttet sammen og linjene til  Liège, Mons og Kortrijk var delvis ferdige. I 1843, da hovedaksene nord-sør og øst-vest var ferdige, fikk private selskaper lov til å bygge sine egne jernbanesystemer. Disse ble avgjørende for industrialiseringen av landet.
I 1870 eide den belgiske staten 863 km linje og private 2,231 km. Fra 1870 til 1882 ble jernbanene gradvis nasjonalisert. I 1912 var 5,000 km nasjonalisert og bare 300 km privateid. Selv om man vurderte nasjonalisering, ble det ikke fullstendig gjennomført før i 1958.
Elektrifisering
5. mai 1935 startet man med elektrifisering av jernbanenettet i Belgia. Det var Brussel-Noord/Bruxelles-Nord til Antwerpen-Centraal, en strekning på 44 km. Man bruker et system med 3 kV likestrøm i kjøreledningen, mens høyhastighetslinjene bruker 25 kV i kjøreledningen.
Samferdselspolitikk
Belgia har en samferdselspolitikk som går ut på at det skal være billig å reise med tog. Belgiske borgere, særlig studenter og pensjonister tilbys billige billetter for å unngå trafikkaos på veiene. Også offentlig ansatte får reise gratis eller svært subsidiert når de benytter toget til jobben.
Et særtrekk ved belgisk jernbane er at tog på dobbeltspor kjører på venstre side, noe som skyldes den nære forbindelsen man hadde med Storbritannia i byggeingen av jernbanenettet på 1800-tallet.
Ulykker
På 2000-tallet har det vært to store ulykker i jernbanen i Belgia. Den første var Jernbaneulykka i Pécrot 27. mars 2001, den andre var Jernbaneulykka i Halle 15. februar 2010.
Klokketest
Klokketest er en enkel test for å avdekke begynnende demens. Den utføres ved at pasienten/testpersonen tegner en sirkel og får beskjed om at om sirkelen er en urskive, skal de tallene som vanligvis står på urskiva settes på riktig sted langs buen. Til slutt skal vedkommende tegne inn visere slik de står når klokka er ti på to, eller andre tidspunkt.
For at testen skal godkjennes må pasienten tegne en klokke med riktig klokkeslett og ha alle tallene på rett plass. Likevel aksepteres det små plasseringsfeil av tallene, at pasienten bytter mellom arabertall og romertall eller å skrive tallene på innsiden og utsiden av skiven og om den lange og korte viseren er forbyttet. Feil funksjonsfriske personer også kunne gjort aksepteres også, slik som å skrive tallene på utsiden av urskiva eller ikke tegne viserne helt inn til midten.
Denne testen er følsom for orienteringsevne, som er viktig å ha intakt for bilkjøring.
Liuzhi
Liuzhi kan være:
Deep Blue Sea
Deep Blue Sea er en skrekkfilm fra 1999 om genmodifiserte haier. I 2018 kom en oppfølger til filmen: Deep Blue Sea 2.
Handling
På en avsidesliggende, topphemmelig, konstruert øy kalt «Aquatica» leter en gruppe forskere etter en behandlig for Alzheimers. En av dem, Dr. «Susan McCallister» (Saffron Burrows), bryter de etiske kodene og genmodifiserer tre makohaier for å forsøke å øke hjernekapasiteten deres nok til at forskerne kan høste vevet som kan benyttes som en kur mot Alzheimers. Uheldigvis gjør den økte hjernekapasiteten haiene også smartere, raskere og farligere. «Aquatica»s finansielle støttespillere er skeptiske og nervøse til prøvene som blir gjort, og de sender en fra firmaets ledelse (Samuel L. Jackson) til øya.
For å kunne bevise at forskningen nytter greier forskerne å fjerne litt av hjernevevet fra den største haien. En ulykke fører imidlertid til en rekke begivenheter som gjør at haiene kan rømme, samt at den interne strukturen i øya blir oversvømt. Haiene kan således komme seg inn i boligkvarteret der forskerne holder til, og jakte på mennesker. Forskergruppen må komme seg ut av det synkende forskningssenteret og unngå å bli drept, uten å la haiene nå åpent hav.
The Parisian Tigress
The Parisian Tigress er en amerikansk stumfilm fra 1919, regissert av Herbert Blaché.
Günter Dreibrodt
Dreibrodt ble olympisk mester i håndball under Sommer-OL 1980 i Moskva. Han var med på det østtyske laget som vant håndballturneringen for menn foran Sovjetunionen og Romania. Øst-Tyskland vant fire kamper og spilte uavgjort 14-14 mot Ungarn i gruppespillet. De vant gruppe-A og var dermed kvalifisert for finalen. I finalen møtte de Sovjetunionen som vant gruppe-B. Finalen, som ble spilt 30. juli 1980, endte med østtysk seier med 23-22. Deibrodt spilte alle seks kampene i håndballturneringen og scoret tretten mål.
The Parisian Tigress
Handling
Grev de Suchet ligger på dødsleiet og forteller sin venn, kunstneren Henri Dutray, om de tragiske hendelsene i hans tidlige liv. Han giftet seg i all hemmelighet med en danserinne, og etter at hun fødte en datter overbeviste faren henne om at hun ødela mannens liv. Hun ga derfor babyen til et gammelt ektepar, og tok deretter livet av seg. Den sørgende greven bekymrer seg nå for datteren deres. I mellomtiden nekter Jeanne, en danserinne fra Montmartre, å bli solgt av broren Jacques - til en gammel kjeltring.
Etter at hun stikker av og gjemmer seg i Henris studio, planlegger Henri fordi han trenger penger, å få greven til å tro at Jeanne er den savnende datteren hans. Selv om Jeanne først gjør opprør mot disse planene, flytter hun inn hos greven og blir snart glad i den gamle mannen. Men etter at greven dør lykkelig, plyndrer Jacques grevens pengeskap og oppdager et fotografi av Jeannes mor. Hovmesteren skyter ham, men før han dør avslører han at Jeanne virkelig var grevens datter.
Bekaadalen
Bekaadalen er en dal øst i Libanon. I denne dalen foregår det meste av Libanon sitt jordbruk. Til tross for lite nedbør i dalen dyrkes det både frukt, grønnsaker og korn. Elva Litani løper gjennom dalen.
BAO! (album)
BAO! er et musikkalbum med Benny Anderssons Orkester, utgitt i 2004.
Grant Hart
Grant Hart (født Grantzberg Vernon Hart; 18. mars 1961 i Saint Paul, død 14. september 2017 i Minneapolis) var en amerikansk musiker best kjent som trommeslager og låtskriver i bandet Hüsker Dü. Etter bandets oppløsning i 1987 startet Hart rock-trioen Nova Mob, hvor han sang og spilte gitar. Hart opplevde begrenset suksess med begge bandene, og Harts solokarriere ble hans hovedfokus etter oppløsningen av Nova Mob i 1997.
Som låtskriver i Hüsker Dü mottok Harts sanger (som «The Girl Who Lives on Heaven Hill» og «Turn On The News») skryt fra kritikere og med-musikere. Harts sanger i Hüsker Dü var hovedsakelig melodiske og tilgjengelige, i motsetning til rivalen Bob Moulds skrikende sang-stil. Hart er også notabel for temaer i sangene sine, som inkluderte en ungdoms fremmedgjøring i «Standing By The Sea» og beskrivelsen av et mord i «Diane», temaer som var uhørt i 1980-årenes hardcore.
Oppvekst
Grant Hart ble født i 1961 som det yngste barnet i en «typisk amerikansk dysfunksjonell familie». Når Hart var 10 år ble hans eldre bror drept i en bilulykke. Hart tok over brorens platesamling og trommesett, og han begynte snart å spille i mange band. På denne tiden viste Hart liten interesse for rockemusikk. Han foretakk å høre på filmmusikk og hitlåter fra 1950- og 1960-årene.
Hart møtte Bob Mould mens han jobbet i en musikkforretning. Mould, som på denne tiden nylig hadde begynt på college, skulle kjøpe marijuana av Hart.
Hüsker Dü
Hart startet Hüsker Dü i 1979 sammen med Bob Mould og kameraten hans Greg Norton. Med bandets tidlige matriell fikk gruppen seg et navn i hardcore-bevegelsen på starten av 1980-tallet. Bandmedlemmene fikk hjelp av foreldrene tidlig i karrieren, som i Harts tilfelle fikk låne morens kopimaskin på jobben for å lage flygeblader. Bandet lånte 2,000 dollar på farens lån for å finansiere gruppens første singel, «Statues» på Reflex Records. Den begrensede suksessen var blitt merkbar i 1982 da Hart var arbeidsløs og måtte ha støtte av venner og familie for å tjene til livets opphold.
Hüsker Düs musikk ble mer melodisk og strukturert med tiden. I 1982 var Harts tromming «betydelig teknisk forbedret og mer presis enn tidligere», samtidig som han og Mould som delte syngingen, ble mer samstemte. Mens Mould var bandets hoved-låtskriver, begynte Hart å skrive flere låter. Hart skrev to sanger på Metal Circus EP-en, den mørke «Diane» og den lystige «It's Not Funny Anymore». Hüsker Dü ble snart populære blant college-studenter, og flere spor fra Metal Circus, spesielt Harts «Diane» ble hyppig spilt på student-radio rundt i USA. Hart fikk raskt tilnavnet «hippieen» av fans på grunn av hans lange hår og tendens til å spille barfot. Musikkbiograf Michael Azerrad uttalte i tillegg at Harts sanger var «mye mer San Francisco '67 enn New York '77», noe som stod i kontrast til Moulds bitre låter.
I 1986 signerte platekontrakt med Warner Bros. som en av de første bandene fra den amerikanske indie-scenen. Spenningene mellom Mould og Hart ble imidlertid større etter at de signerte med Warner Bros. Hart ble heroinavhengig på deres turnéen som fulgte med debutplaten deres, Candy Apple Grey fra 1986, og senere det året ble Hart diagnostisert som hiv-positiv. Mould og Hart hadde åpne krangler om hans dop-misbruk og de kreative forskjellene mellom de to. Hart beskyldte Mould for å hindre at han ikke fikk flere enn 45 prosent av sangene på hvert album. Bandet ble oppløst etter en konsert i Columbia, Missouri på turné for bandets siste album, Warehouse: Songs and Stories. Hart prøvde å få bukt med heroinavhengigheten med å forsyne seg med metadon, men flasken han oppbevarte dopet hadde lekket. Han spilte den påfølgende konserten, men Mould og Norton bekymret seg for Harts tilbakeholdne holdning, og trodde han ikke var i stand til å spille de neste konsertene. Hart insisterte at han kunne spille, men Mould hadde allerede avlyst bandets neste konserter. Han sluttet i bandet fire dager senere. Hart sa senere at hans dopmisbruk ikke var grunnen til bandets oppløsning, men snarere uenighetene mellom bandmedlemmene. Hart uttalte at det «var enklere å forholde seg til Mould om du fulgte hans regler», og sa at Moulds låter hadde utviklet seg til å bli «firkantede».
Solokarriere og Nova Mob
Seks måneder etter Hüsker Düs oppløsning oppdaget Hart at hans hiv-diagnose var feil. I 1989 slapp han ut sin debut-EP, 2541 på Hüsker Düs tidligere plateselskap, SST. Interessant nok kommer tittelen fra adressen fra hvor hans tidligere bandkamerater hadde leiligheter og øvningslokale. Marshall Crenshaw, samt The Go-Betweens' Robert Forster gjorde senere en coverversjon av tittelsporet. Etter utgivelsen av EP-en jobbet Hart for å bli rusfri.
Sent i 1989 startet han et nytt band, Nova Mob. Besetningen besto av Michael Crego på trommer, Tom Merkl på bass og Hart selv som gitarist og vokalist. Bandet gav ut sin første singel «All of My Senses» i 1990, og EP-en Admiral of the Sea et år senere. Besetningen i bandet ble senere endret med Marc Retish og så Steve Sutherland på trommer, samt Chris Hesler på solo-gitar. Bandet turnérte flere ganger i Europa til varm mottakelse. Nova Mob gav ut to studioalbum, og en EP. Bandet ble oppløst på den påfølgende turnéen til deres siste album.
Hart returnerte til studioet som soloartist med Ecce Homo i 1996 og Good News for Modern Man fra 1999. I 2004 gjenforentes Mould og Hart på en veldedighetskonsert for Karl Mueller, bassisten i Minneapolis-bandet Soul Asylum som kjempet mot det som senere skulle vise seg å være en tapt kamp mot kreften. Ifølge hans hjemmeside spiller Hart for tiden inn et album i Montreal med forventet utslippsdato i 2007. I september 2006 sa Hart til musikkmagasinet Q; «jeg jobber med bandet Godspeed You! Black Emperor. De har gitt mer av seg selv på et par uker enn hva Bob gjorde på ni år med Hüsker Dü».
Død
Hart døde den 14. september 2017 ved University of Minnesota Medical Center av komplikasjoner fra leverkreft og hepatitt.
Musikalsk stil
Som vokalist kan Grant Hart bli kreditert (sammen med bandkamerat Bob Mould) som en av forfedrene av emo-bevegelsen. Hans følelsesladede synging og lyriske temaer på sanger som «Keep Hanging On», «Standing By The Sea», «Diane», «It's Not Funny Anymore», «Turn On The News», «The Girl Who Lives on Heaven Hill», «If I Told You» og «Sorry Somehow» viste retninger for dypere personlige uttrykksmåter i hardcore punk og rock generelt.